
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2446 

30 Σεπτεμβρίου 2013 


ΑΠΟΦΑΣΕΙ Σ 

Αριθ. 52891 

Πρότυπες Περιβαλλοντικές Δεσμεύσεις για τις δραστη¬ 
ριότητες «Συνεργεία, φανοποιεία, πλυντήρια και λιπα- 
ντήρια οχημάτων (φορτηγών, αυτοκινήτων και μοτο¬ 
σικλετών)» που ανήκουν στην υποομάδα «συντήρηση 
και επισκευή αυτοκινήτων οχημάτων» της 9ης ομά¬ 
δας της υπουργικής απόφασης 1958/12. 

ΟΙ ΥΠΟΥΡΓΟΙ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ - 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ 
ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Το Ν. 4014/2011 «Περιβαλλοντική αδειοδότηση έργων 
και δραστηριοτήτων, ρύθμιση αυθαιρέτων σε συνάρτηση 
με δημιουργία περιβαλλοντικού ισοζυγίου και άλλες 
διατάξεις αρμοδιότητας Υπουργείου Περιβάλλοντος, 
Ενέργειας και Κλιματικής Αλλαγής» (Α' 209) και συγκε¬ 
κριμένα το άρθρο 8 αυτού. 

2. Το Ν. 4042/2012 «Ποινική προστασία του περιβάλλο¬ 
ντος - Εναρμόνιση με την Οδηγία 2008/99/ΕΚ - Πλαίσιο 
παραγωγής και διαχείρισης αποβλήτων - Εναρμόνιση με 
την Οδηγία 2008/98/ΕΚ - Ρύθμιση θεμάτων Υπουργείου 
Περιβάλλοντος, Ενέργειας και Κλιματικής Αλλαγής» (Α' 
24), όπως εκάστοτε ισχύει. 

3. Το Ν. 4070/2012 «Ρυθμίσεις Ηλεκτρονικών Επικοινω¬ 
νιών, Μεταφορών, Δημοσίων Έργων, και άλλες διατά¬ 
ξεις» (Α' 82), όπως τροποποιήθηκε Ν. 4093/2012 «Εγκριση 
μεσοπρόθεσμου πλαισίου δημοσιονομικής στρατηγικής 
2013-2016 - Επείγοντα μέτρα εφαρμογής του ν. 4046/2012 
και του μεσοπρόθεσμου πλαισίου δημοσιονομικής στρα¬ 
τηγικής 2013-2016» (α’ 222) όπως εκάστοτε ισχύει. 

4. Την κοινή υπουργική απόφαση αριθμ. οικ. 52424/ 
8501/2011, «Απλούστευση και ένταξη διαδικασιών αρμο¬ 
διότητας των τομέων μεταφορών κι επικοινωνιών του 
Υπουργείου Υποδομών, Μεταφορών και Δικτύων στο 
σύστημα των Ενιαίων Κέντρων Εξυπηρέτησης (Ε.Κ.Ε.)» 
(Β' 2663), όπως εκάστοτε ισχύει. 

5. Το Ν. 3937/2011 «Διατήρηση της βιοποικιλότητας και 
άλλες διατάξεις» (Α' 60), όπως εκάστοτε ισχύει.. 

6. Το Ν. 3208/2003 «Προστασία των δασικών οικο¬ 
συστημάτων, κατάρτιση δασολογίου, ρύθμιση εμπράγ¬ 
ματων δικαιωμάτων επί δασών και δασικών εν γένει 


εκτάσεων και άλλες διατάξεις» (Α' 303), όπως τροπο¬ 
ποιήθηκε και ισχύει. 

7. Το Ν. 998/1979 «Περί προστασίας των δασών και 
των δασικών εν γένει εκτάσεων της Χώρας» (Α' 289), 
πιο συγκεκριμένα τα άρθρα 14, 45-60, όπως τροποποι¬ 
ήθηκαν και ισχύουν. 

8. Το Ν. 1734/1987 «Βοσκότοποι και ρύθμιση ζητημάτων 
σχετικών με κτηνοτροφική αποκατάσταση και με άλλες 
παραχωρήσεις καθώς και θεμάτων που αφορούν δασι¬ 
κές εκτάσεις» (Α' 189), όπως τροποποιήθηκε και ισχύει. 

9. Το Ν. 3028/2002 «Για την Προστασία των Αρχαιο¬ 
τήτων και εν γένει της Πολιτιστικής Κληρονομιάς» (Α' 
153), όπως εκάστοτε ισχύει. 

10. Την υπουργική απόφαση 1958/2012 «Κατάταξη δη¬ 
μόσιων και ιδιωτικών έργων και δραστηριοτήτων σε 
κατηγορίες και υποκατηγορίες σύμφωνα με το άρθρο 
1 παράγραφος 4 του Ν. 4014/2011 (Α' 209)» (Β' 21), όπως 
εκάστοτε ισχύει. 

11. Την υπουργική απόφαση 15277/2012 «Εξειδίκευση δια¬ 
δικασιών για την ενσωμάτωση στις ΑΕΠΟ της προβλεπό- 
μενης από τις διατάξεις της Δασικής Νομοθεσίας έγκρισης 
επέμβασης, για τα έργα και δραστηριότητες κατηγοριών 
Α και Β της υπουργικής απόφασης 1958/2012 (ΦΕΚ Β' 21), 
σύμφωνα με το άρθρο 12 του Ν. 4014/2011» (Β' 1077). 

12. Το Π.Δ. 455/1976 «Περί όρων και προϋποθέσεων 
ιδρύσεως και λειτουργίας σταθμών αυτοκινήτων και 
εγκαταστάσεως εντός αυτών πλυντηρίων - λιπαντηρίων 
αυτοκινήτων, αντλιών παροχής καυσίμων ως και προϋ¬ 
ποθέσεων χορηγήσεως των προς τούτο απαιτουμένων 
αδειών» (Α' 169), όπως εκάστοτε ισχύει. 

13. Το Ν. 1575/85 «Προϋποθέσεις άσκησης του επαγγέλ¬ 
ματος του τεχνίτη αυτοκινήτων, μοτοσικλετών και μο¬ 
τοποδηλάτων και όροι λειτουργίας των συνεργείων των 
οχημάτων αυτών» (Α' 207), όπως τροποποιήθηκε και ισχύει. 

14. Το Π.Δ. 78/1988 «Καθορισμός των όρων και προ¬ 
ϋποθέσεων ίδρυσης και λειτουργίας συνεργείων συ¬ 
ντήρησης και επισκευή αυτοκινήτων, μοτοσικλετών και 
μοτοποδηλάτων, καθώς και της διαδικασίας χορήγησης 
αδειών, ίδρυσης και λειτουργίας αυτών» (Α' 34), όπως 
τροποποιήθηκε και ισχύει. 

15. Το Π.Δ. 163/2009 (ΦΕΚ Α' 201) «Τροποποίηση του 
Π.Δ.78/1988 «Καθορισμός των όρων και προϋποθέσεων 
ίδρυσης και λειτουργίας συνεργείων συντήρησης και επι¬ 
σκευή αυτοκινήτων, μοτοσικλετών και μοτοποδηλάτων, 
καθώς και της διαδικασίας χορήγησης αδειών, ίδρυσης 

και λειτουργίας αυτών» (Α' 34)», όπως εκάστοτε ισχύει. 

16. Την κοινή υπουργική απόφαση οικ. 41647/2861/2008 
(Β' 1543) «Όροι και προϋποθέσεις ίδρυσης και λειτουργίας 
συνεργείων τα οποία εκτελούν τις εργασίες που προβλέ- 
πονται από τον Κανονισμό 3821/1985 του Συμβουλίου της 
Ευρωπαϊκής Ένωσης για τον ψηφιακό ταχογράφο». 

17. Το Ν. 3710/2008 «Ρυθμίσεις για θέματα μεταφορών 
και άλλες διατάξεις» (Α' 216), όπως εκάστοτε ισχύει. 

18. Την υπουργική απόφαση 41871/3068/2010 «Καθορι¬ 
σμός όρων και προϋποθέσεων λειτουργίας συνεργείων 
αερίων καυσίμων για την κίνηση αυτοκινήτων, εσωτερι¬ 
κή διάταξη, μηχανολογικός εξοπλισμός και απαγορευτι¬ 
κές γειτνιάσεις αυτών» (Β' 1519), όπως εκάστοτε ισχύει. 

19. Τη με αριθμό 329 απόφαση του Πρωθυπουργού και 
Υπουργού Υποδομών Μεταφορών και Δικτύων «Ανάθεση 
αρμοδιοτήτων στον Υφυπουργό Υποδομών, Μεταφορών και 
Δικτύων Μιχαήλ Παπαδόπουλο» (Β' 1655), όπως έχει τροπο¬ 
ποιηθεί από την απόφαση με αριθμό 1208/12-07-13 (Β' 1718). 

20. Το γεγονός ότι από την παρούσα δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζουμε: 

Άρθρο 1 

Πεδίο Εφαρμογής - Σκοπός 

1. Με την παρούσα απόφαση καθορίζονται οι Πρότυπες 
Περιβαλλοντικές Δεσμεύσεις (ΠΠΔ), καθώς και κάθε άλλη 
αναγκαία λεπτομέρεια που προβλέπονται στην παράγρα¬ 
φο 3 του άρθρου 8 του ν. 4014/2011 (Α' 209) όπως τροποποι¬ 
ήθηκε και ισχύει, για τις δραστηριότητες της κατηγορίας Β 
με α/α 199 «Συνεργεία, φανοποιεία, πλυντήρια, λιπαντήρια 
οχημάτων (φορτηγών, αυτοκινήτων και μοτοσικλετών)» της 
9ης Ομάδας «Βιομηχανικές δραστηριότητες και συναφείς 
εγκαταστάσεις» του παραρτήματος IX της υπουργικής 
απόφασης 1958/2012 (Β' 21), όπως εκάστοτε ισχύει. 

2. Στο πεδίο εφαρμογής της παρούσας δεν υπάγονται 
άλλα έργα και δραστηριότητες της κατηγορίας Β της 
υπ’ αριθμ. 1958/2012 (Β' 21) υπουργικής απόφασης, όπως 
τροποποιήθηκε και ισχύει, που τυχόν απαιτούνται για 
την κατασκευή ή/και τη λειτουργία των δραστηριοτήτων 
της παραγράφου 1 του παρόντος άρθρου. Για τα έργα 
και τις δραστηριότητες αυτές, ο φορέας της δραστηρι¬ 
ότητας υποχρεούται να ακολουθήσει τις διατάξεις του 
άρθρου 8 του ν.4014/2011 (Α' 209) και μέχρι την έκδοση 
των αντίστοιχων σχετικών αποφάσεων της παραγρά¬ 
φου 3 του άρθρου 8, τις διατάξεις της παραγράφου 3 
του άρθρου 30 του ίδιου νόμου. 

3. Σκοπός της παρούσας είναι η προστασία του φυσικού 
και ανθρωπογενούς περιβάλλοντος και η διασφάλιση της 
δημόσιας υγείας με τον προσδιορισμό όλων των αναγκαί¬ 
ων μέτρων και περιορισμών που πρέπει να εφαρμόζονται 
κατά την κατασκευή και λειτουργία των δραστηριοτήτων 
της παραγράφου 1 του παρόντος άρθρου. 

Άρθρο 2 

Αρμόδια υπηρεσία για την υπαγωγή σε ΠΠΔ 

Αρμόδια υπηρεσία για την υπαγωγή σε ΠΠΔ των 
δραστηριοτήτων της παραγράφου 1 του άρθρου 1 της 
παρούσας είναι η υπηρεσία η οποία χορηγεί την άδεια 
ίδρυσης και λειτουργίας σύμφωνα με τις διατάξεις των 
π.δ. 455/1976 και π.δ. 78/1988, όπως ισχύουν ήτοι η Υπη¬ 
ρεσία Μεταφορών και Επικοινωνιών της Περιφερειακής 
Ενότητας εντός των ορίων της οποίας προβλέπεται να 
υλοποιηθεί το έργο. 


Άρθρο 3 

Διαδικασία υπαγωγής σε ΠΠΔ 

1. Ο φορέας της δραστηριότητας υποβάλλει στην αρ¬ 
μόδια υπηρεσία του άρθρου 2 της παρούσας, δήλωση 
υπαγωγής σε ΠΠΔ. Το περιεχόμενο της δήλωσης αυτής 
ορίζεται στο Παράρτημα Α της παρούσας απόφασης. 
Η δήλωση αυτή συνοδεύεται από τα δικαιολογητικά 
που ορίζονται στο άρθρο 4 της παρούσας απόφασης. 

2. Στην περίπτωση νέας δραστηριότητας, η δήλωση υπα¬ 
γωγής σε ΠΠΔ υποβάλλεται μαζί με τα λοιπά απαιτούμενα 
δικαιολογητικά για την έκδοση της άδειας ίδρυσης. 

3. Η αρμόδια υπηρεσία του άρθρου 2 συμπληρώνει το 
έντυπο του Παραρτήματος Β της παρούσας, το οποίο 
αποτελεί αναπόσπαστο τμήμα της άδειας ίδρυσης ή 
λειτουργίας, εκτός εάν συντρέχουν λόγοι εφαρμογής 
των οριζόμενων στις παραγράφους 5 και 6 του παρό¬ 
ντος άρθρου. Εφόσον οι ΠΠΔ προσαρτώνται στην άδεια 
ίδρυσης με τη συμπλήρωση του εντύπου του Παραρ¬ 
τήματος Β, ενσωματώνονται στη συνέχεια, με το ίδιο 
έντυπο, και στην άδεια λειτουργίας χωρίς να απαιτείται 
εκ νέου δήλωση υπαγωγής σε ΠΠΔ. 

4. Στην περίπτωση δραστηριοτήτων, για τις οποίες 
μετά τη χορήγηση της άδειας ίδρυσης ή της άδειας 
λειτουργίας προβλέπονται αλλαγές σε σχέση με τα 
αρχικώς εγκριθέντα σχεδιαγράμματα, η δήλωση υπαγω¬ 
γής σε ΠΠΔ υποβάλλεται μαζί με τα λοιπά απαιτούμενα 
δικαιολογητικά για την έκδοση της άδειας λειτουργίας. 

5. Σε περιπτώσεις που η δήλωση υπαγωγής σε ΠΠΔ 
δεν είναι συμπληρωμένη σε όλα τα κατά περίπτωση 
απαιτούμενα πεδία της ή σε περιπτώσεις που δεν έχουν 
επισυναφθεί σε αυτή τα κατά περίπτωση απαιτούμενα 
δικαιολογητικά του άρθρου 4 της παρούσας, η αρμό¬ 
δια υπηρεσία του άρθρου 2 της παρούσας εντός δέκα 
(10) εργάσιμων ημερών με έγγραφό της προσδιορίζει 
στο φορέα της δραστηριότητας τα απαιτούμενα προς 
συμπλήρωση πεδία και δικαιολογητικά. 

6. Εάν από τα στοιχεία που απαιτούνται για τη χορήγηση 
της κατά περίπτωση άδειας ή τα στοιχεία της Δήλωσης 
Υπαγωγής, προκύπτει ότι η συγκεκριμένη δραστηριότητα 
αντίκειται στις θεσμοθετημένες χρήσεις γης ή υπάρχει 
αρνητικό πόρισμα Ειδικής Οικολογικής Αξιολόγησης ή ότι 
το έργο δεν εμπίπτει στο πεδίο εφαρμογής της παρούσας 
απόφασης, η υπηρεσία του άρθρου 2 της παρούσας, εντός 
15 εργάσιμων ημερών ενημερώνει εγγράφως το φορέα 
της δραστηριότητας και αναστέλλει την έκδοση της κατά 
περίπτωση σχετικής άδειας. 

7. Η κατά τα ανωτέρω δήλωση υπαγωγής σε ΠΠΔ επέχει 
θέση υπεύθυνης δήλωσης του φορέα της δραστηριότη¬ 
τας κατά το ν.1599/1986 (Α' 75), όπως εκάστοτε ισχύει. Σε 
περίπτωση ανακριβούς ή ψευδούς δήλωσης ο φορέας της 
δραστηριότητας υπόκειται στις κυρώσεις που προβλέπο- 
νται από τις διατάξεις της παραγράφου 6 του άρθρου 22 
του ν.1599/1986 (Α' 75) και η υπαγωγή του έργου σε ΠΠΔ 
δεν είναι νόμιμη. Στις περιπτώσεις αυτές έχουν εφαρμογή 
οι διατάξεις περί κυρώσεων του ν.1650/86 όπως ισχύει. 

Άρθρο 4 
Δικαιολογητικά 

1. Η Δήλωση Υπαγωγής της Εγκατάστασης σε ΠΠΔ συνο¬ 
δεύεται από τα ακόλουθα κατά περίπτωση δικαιολογητικά: 

1.1. Για νέες δραστηριότητες, που πρόκειται να υλο¬ 
ποιηθούν σε περιοχές εκτός σχεδίων πόλεων και εκτός 
ορίων οικισμών, υποβάλλονται: 

Ι.Ι.α. Η σχετική απόφαση του Περιφερειάρχη με τυχόν 
πρόσθετους όρους στις ΠΠΔ, σύμφωνα με την παρά¬ 
γραφο 3 του άρθρου 10 του ν.4014/11, εφόσον η πε¬ 
ριοχή υλοποίησης της δραστηριότητας εμπίπτει στις 
προστατευόμενες περιοχές του δικτύου ΝαίυΓα 2000, 
οπότε ακολουθείται η διαδικασία υποβολής Ειδικής Οι¬ 
κολογικής Αξιολόγησης. 

Ι.Ι.β. Οι σχετικές εγκρίσεις από τις αρμόδιες Αρχαιο¬ 
λογικές Υπηρεσίες, προκειμένου τα τυχόν μέτρα, όροι 
και περιορισμοί που τίθενται σε αυτές να εντάσσονται 
στις ΠΠΔ, εφόσον το γήπεδο ή το οικόπεδο βρίσκεται 
σε περιοχή που εμπίπτει στις διατάξεις του ν.3028/2002 
(ΦΕΚ Α' 153) «Για την προστασία των Αρχαιοτήτων και 
εν γένει της Πολιτιστικής Κληρονομιάς», όπως εκάστοτε 
ισχύει. 

1.1. γ. Πράξη χαρακτηρισμού της έκτασης σύμφωνα με 
τις διατάξεις του ν. 998/79. 

1.2. Για υφιστάμενες δραστηριότητες για τις οποίες 
εκδόθηκε απόφαση Έγκρισης Περιβαλλοντικών Όρων 
(ΑΕΠΟ) σύμφωνα με τις προϊσχύουσες διατάξεις, αντί¬ 
γραφο της ΑΕΠΟ μαζί με τυχόν απόφαση ανανέωσης 
ή τροποποίησής της. 

2. Σε περίπτωση που κάποια από τα δικαιολογητικά 
της παραγράφου 1 του παρόντος άρθρου περιλαμβάνο¬ 
νται στον φάκελο έκδοσης των κατά περίπτωση αδειών, 
αναπόσπαστο τμήμα των οποίων θα αποτελούν οι ΠΠΔ, 
αυτά δεν απαιτείται να συνυποβληθούν με τη Δήλωση 
Υπαγωγής του έργου σε ΠΠΔ. 

Αρθρο 5 

Χρονική διάρκεια ισχύος 

1. Η υπαγωγή σε ΠΠΔ έχει τη χρονική διάρκεια ισχύος 
της άδειας ίδρυσης ή λειτουργίας, των οποίων αποτελεί 
αναπόσπαστο τμήμα. 

2. Σε περίπτωση μεταβολής των εγκαταστάσεων της 
δραστηριότητας και εφόσον η δραστηριότητα εξακο¬ 
λουθεί να υπάγεται στο πεδίο εφαρμογής της παρού¬ 
σας, ο φορέας της δραστηριότητας υποχρεούται να 
υποβάλλει νέα δήλωση υπαγωγής σε ΠΠΔ προκειμένου 
να ενημερωθεί σχετικά η αρμόδια υπηρεσία του άρθρου 
2 της παρούσας. 

3. Σε περίπτωση που λόγω μεταβολής των εγκατα¬ 
στάσεων της δραστηριότητας, αυτή κατατάσσεται πλέ¬ 
ον στην Κατηγορία Α (υποκατηγορίες Α1 και Α2) σύμφω¬ 
να με τα οριζόμενα στην υπουργική απόφαση 1958/2012, 
όπως εκάστοτε ισχύει, ακολουθούνται οι αντίστοιχες 
διαδικασίες περιβαλλοντικής αδειοδότησης που ορί¬ 
ζονται στον ν.4014/2011 (Α' 209), όπως εκάστοτε ισχύει. 

Άρθρο 6 

Πρότυπες Περιβαλλοντικές Δεσμεύσεις 

1. Στα Παραρτήματα Γ1, Γ2 και Γ3, τα οποία προσαρτώ- 
νται στην παρούσα και αποτελούν αναπόσπαστο μέρος 
αυτής, περιλαμβάνονται οι ΠΠΔ που εφαρμόζονται κατ’ 
ελάχιστον στις δραστηριότητες που εμπίπτουν στο πε¬ 
δίο εφαρμογής της παρούσας. 

2. Τυχόν πρόσθετες ή άλλες ειδικές περιβαλλοντικές 
δεσμεύσεις που επιβάλλονται στις δραστηριότητες σύμ¬ 
φωνα με τα προβλεπόμενα στις περιπτώσεις (α) έως 
και (γ) της υποπαραγράφου 1 της παραγράφου 1 του 
άρθρου 4 κατισχύουν των δεσμεύσεων των Παραρτη¬ 
μάτων Γ1, Γ2, Γ3 ως ειδικότεροι, όταν αφορούν στο ίδιο 
αντικείμενο. 


3. Ο φορέας της δραστηριότητας υποχρεούται να 
τηρεί τις ΠΠΔ στις οποίες έχει υπαχθεί τόσο κατά τη 
φάση κατασκευής όσο και κατά τη φάση λειτουργίας 
της δραστηριότητας. 

4. Ο φορέας της δραστηριότητας φέρει ακέραια την 
ευθύνη για την τήρηση των ΠΠΔ έστω και αν μέρος 
ή το σύνολο των εργασιών κατασκευής ή λειτουργί¬ 
ας πραγματοποιούνται από τρίτους, ανεξαρτήτως των 
τυχόν ευθυνών που φέρουν και οι τελευταίοι για κάθε 
πράξη ή παράλειψη που αντιβαίνει τους όρους της πα¬ 
ρούσας απόφασης καθώς και της εκάστοτε ισχύουσας 
περιβαλλοντικής νομοθεσίας. 

5. Σε κάθε περίπτωση ο φορέας του έργου οφείλει 
να συμμορφώνεται με το σύνολο της περιβαλλοντικής 
νομοθεσίας. 

Αρθρο 7 

Μεταβατικές διατάξεις 

1. Οι φάκελοι περιβαλλοντικών εκθέσεων, καθώς και 
αντίστοιχοι φάκελοι αιτημάτων για ανανέωση ή τρο¬ 
ποποίηση ΑΕΠΟ που έχουν υποβληθεί πριν την έναρξη 
ισχύος της παρούσας και σύμφωνα με τις μεταβατι¬ 
κές διατάξεις της παραγράφου 3 του άρθρου 30 του 
ν.4014/2011 (Α' 209) για την περιβαλλοντική αδειοδότηση 
δραστηριοτήτων που εμπίπτουν στο πεδίο εφαρμογής 
της παρούσας, ολοκληρώνονται ως προς την αξιολό¬ 
γησή τους και εκδίδονται αντίστοιχα οι ΑΕΠΟ και οι 
αποφάσεις ανανέωσης ή τροποποίησης ΑΕΠΟ, σύμφωνα 
με τις προϊσχύουσες διατάξεις, εκτός εάν ο φορέας της 
δραστηριότητας ζητήσει την υπαγωγή του στις διατά¬ 
ξεις της παρούσας. 

2. Δραστηριότητες που εμπίπτουν στο πεδίο εφαρ¬ 
μογής της παρούσας και διαθέτουν ΑΕΠΟ, υπάγονται 
σε ΠΠΔ σύμφωνα με τα προβλεπόμενα στην παρούσα 
με δήλωση υπαγωγής σε ΠΠΔ που υποβάλλεται του¬ 
λάχιστον ένα μήνα πριν τη λήξη της ισχύουσας ΑΕΠΟ. 
Σε περιπτώσεις που κατά τη διάρκεια ισχύος της ΑΕΠΟ 
πρόκειται να πραγματοποιηθούν εργασίες που απαιτούν 
τροποποίηση της άδειας λειτουργίας, η υπαγωγή σε 
ΠΠΔ γίνεται σύμφωνα με τις διατάξεις του άρθρου 5 
της παρούσας απόφασης και ανεξαρτήτως του χρόνου 
λήξης της ΑΕΠΟ. 

3. Δραστηριότητες που εμπίπτουν στο πεδίο εφαρ¬ 
μογής της παρούσας και διαθέτουν Περιβαλλοντικούς 
Όρους ως μέρος της ΑΕΠΟ άλλης εγκατάστασης, η 
οποία ανήκει και αυτή στην κατηγορία Β, ισχύουν μέχρι 
τη λήξη ισχύος της ΑΕΠΟ. Στη συνέχεια οι δραστηριό¬ 
τητες αυτές θα πρέπει να υπαχθούν ξεχωριστά σε ΠΠΔ, 
από την αρμόδια αδειοδοτούσα αρχή, όπως ορίζεται 
στις διατάξεις της παρούσας απόφασης. 

Άρθρο 8 
Παραρτήματα 

Προσαρτώνται και αποτελούν αναπόσπαστο τμήμα 
της παρούσας τα παραρτήματα Α, Β και Γ1,Γ2 και Γ3. 

ΠΑΡΑΡΤΗΜΑ Α: Δήλωση υπαγωγής σε Πρότυπες 
Περιβαλλοντικές Δεσμεύσεις (ΠΠΔ) δραστηριοτήτων 
κατηγορίας Β της υπουργικής απόφασης 1958/2012 (Β' 
21), όπως ισχύει. 

ΠΑΡΑΡΤΗΜΑ Β: Κατάλογος εφαρμοζόμενων Πρότυπων 
Περιβαλλοντικών Δεσμεύσεων 

ΠΑΡΑΡΤΗΜΑΤΑ Γ1, Γ2, Γ3: Πρότυπες Περιβαλλοντικές 
Δεσμεύσεις. 

ΠΑΡΑΡΤΗΜΑ Α 
ΔΗΛΩΣΗ ΥΠΑΓΩΓΗΣ ΣΕ ΠΠΔ 


Α. ΓΕΝΙΚΕΣ ΠΛΗΡΟΦΟΡΙΕΣ 


Α.1 Στοιχεία φορέα του έργου 

Επωνυμία: 


Διεύθυνση έδρας: 


Τηλ.: 

Ροχ: 

Ε-ιποίΙ: 


Νόμιμος εκπρόσωπος: 



Α.2 Στοιχεία έργου 

Α.2.1 Γενικά στοιχεία 

Έτος ίδρυσης: 

(συμπληρώνεται σε περίπτωση υφιστάμενου έργου ) 

Είδος έργου: 1 

- Συνεργείο, το οποίο αναλαμβάνει την επισκευή και συντήρηση οχημάτων □ 

Εκτελούνται εργασίες βαφής; ΝΑΙ □ ΟΧΙ □ 

Εκτελούνται εργασίες σφυρηλάτησης; ΝΑΙ □ ΟΧΙ □ 

- Λιπαντήριο □ 

- Πλυντήριο □ 

Α.2.2 Διεύθυνση/Θέση έργου: 

Οδός: Αριθμός: 

Θέση: 

Τ.Κ.: 

Δήμος: Περιφερειακή Ενότητα: 

Γεωγραφικές Συντεταγμένες για εκτός Σχεδίου περιοχές: 

□ 

□ 

Βάση: \Νοτ\ά ΟοοάθΙίο ΒγεΙοιπ 1984 -\Λ/0584 

(χρησιμοποιείται από ΟοορΙβ Μαρε, Βίημ Μαρε κ.ά.) 
Βάση: Ελληνικό Γεωδαιτικό Σύστημα Αναφοράς 1987 - ΕΓΣΑ87 
(χρησιμοποιείται σε χάρτες Κτηματολογίου κ.ά.) 

Αουόδιος Επικοινωνίας 

Ονοματεπώνυμο: 


Τηλ.: 


Ροχ: 


Ε-ιποίΙ: 



7 Ανάλογα με το είδος των δραστηριοτήτων της εγκατάστασης μπορούν να σημειωθούν και περισσότερες της μίας περιπτώσεις 


Α.3 Σκοπός κατάθεσης Δήλωσης Υπαγωγής 

Α.3.1 Νέα δραστηριότητα προς κατασκευή 

□ 

Α.3.2 Υφιστάμενη δραστηριότητα χωρίς μεταβολή 

□ 

Α.3.3 Υφιστάμενη δραστηριότητα με μεταβολή 

□ 





































ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


34485 


Β. ΧΑΡΑΚΤΗΡΙΣΤΙΚΑ ΔΡΑΣΤΗΡΙΟΤΗΤΑΣ 


Β.1 Στοιχεία χωροθέτησης δραστηριότητας - χρήσεων γης 


Β.1.1. 

Εντός περιοχής του Δικτύου ΝαΙυιπ 2000; 

Εάν ναι, σημειώστε το όνομα και τον κωδικό της περιοχής ΝαΙυτα 2000: 

ΝΑΙ □ 

ΟΧΙ □ 


(κωδικός) (όνομα) 



Β.1.2 

Εντός σχεδίου πόλεως και εντός ορίων οικισμού 

Εάν ναι, σημειώστε το όνομα της πόλης ή του οικισμού 

Εάν όχι, σημειώστε την απόσταση από το πλησιέστερο όριο οικισμού 

ΝΑΙ □ 

ΟΧΙ □ 

Β.1.3 

Η έκταση επέμβασης της δραστηριότητας ή τμήμα αυτής βρίσκεται σε 
περιοχή που εμπίπτει στις διατάξεις του Ν.3028/2002 (ΦΕΚ Α’ 153); 

ΝΑΙ □ 

ΟΧΙ □ 

Β.1.4 

Η εγκατάσταση βρίσκεται εντός δασικής έκτασης; 

ΝΑΙ □ 

ΟΧΙ □ 


Β.2 Χαρακτηριστικά δραστηριότητας 


Υφιστάμενη δραστηριότητα 

Νέα δραστηριότητα ή 
Υφιστάμενη δραστηριότητα μετά τη 
μεταβολή 

Β.2.1 Έκταση γηπέδου (πι 2 ): 



Β.2.2 Αντικείμενο των επισκευών ή 
εργασιών συντήρησης που 
λαμβάνουν χώρα, σύμφωνα με 
το άρθρο 13 του Π.Δ. 78/1988 
(Α'34) και τις διατάξεις του Π.Δ. 
163/2009, της ΚΥΑ 
οικ.41647/2861/2008 και της 
Υ.Α. 41871/3068/2010, όπως 
εκάστοτε ισχύουν: 




Γ. ΦΥΣΙΚΟΙ ΠΟΡΟΙ 


Γ.1 Χρήση νερού 

Γ.1.1 

Οι ανάγκες υδροδότησης της δραστηριότητας καλύπτονται από δίκτυο 
ύδρευσης; 

ΝΑΙ □ 

ΟΧΙ □ 

Γ.1.2 

Οι ανάγκες υδροδότησης της δραστηριότητας καλύπτονται από γεώτρηση; 

ΝΑΙ □ 

ΟΧΙ □ 


Αν ναι, διαθέτει άδεια χρήσης νερού; 

ΝΑΙ □ 

ΟΧΙ □ 


Γ.2 Χρήση ενέργειας 



Γ.2.1 Υπάρχει ή προβλέπεται χρήση ηλεκτροπαραγωγού ζεύγους; 

ΝΑΙ □ 

ΟΧΙ □ 


Δ. ΥΓΡΑ ΑΠΟΒΛΗΤΑ 

Η κατωτέρω δηλούμενες μέθοδοι διαχείρισης και διάθεσης των υγρών αποβλήτων είναι 
επιτρεπτές και σύμφωνη με τις διατάξεις της κείμενης νομοθεσίας και τους ειδικούς όρους της 
περιοχής εγκατάστασης του σταθμού. 


Δ.1 Συγκεντρωτικά στοιχεία διαχείρισης αστικών υγρών αποβλήτων 

Μέθοδος διαχείρισης αστικών υγρών αποβλήτων 

Δ. 1.1 

Στεγανή δεξαμενή και τελική διάθεση μέσω βυτιοφόρου οχήματος σε φορέα επεξεργασίας 
αστικών υγρών αποβλήτων 

□ 


Δ. 1.1.1 Ωφέλιμος όγκος της στεγανής δεξαμενής: 

.πι· 5 

Δ. 1.1.2 Φορέας διαχείρισης της κεντρικής εγκατάστασης επεξεργασίας αποβλήτων 

Δ. 1.2 

Απευθείας σύνδεση με το δίκτυο αποχέτευσης ακαθάρτων της περιοχής.. 

□ 

Δ. 1.2.1 Φορέας διαχείρισης του αποχετευτικού δικτύου της περιοχής: . 

Δ.1.3 

Επαναχρησιμοποίηση για τροφοδότηση ή εμπλουτισμό υπόγειων υδροφορέων (σύστημα 
σηπτικής δεξαμενής-απορροφητικού βόθρου) σύμφωνα με τα οριζόμενα στην κυα 
145116/2011 

□ 

Δ. 1.4 

Εκτιμώμενη ημερήσια παροχή αστικών υγρών αποβλήτων 

.πι 3 

Δ.2 Συγκεντρωτικά στοιχεία διαχείρισης υγρών αποβλήτων παραγωγικής διαδικασίας 

Διαχείριση υγρών αποβλήτων (καθαρισμός δαπέδων, λειτουργία πλυντηρίου οχημάτων, πλύση 
πιστολιών και εξαρτημάτων βαφής κ.λπ.) 

Δ.2.1 

Προκύπτουν υγρά απόβλητα από την λειτουργία της εγκατάστασης ΝΑΙ □ 

ΟΧΙ □ 

Δ.2.2 

Λειτουργεί σύστημα ανακύκλωσης νερού; 2 ΝΑΙ □ 

ΟΧΙ □ 

Δ.2.3 

Λειτουργεί σύστημα επεξεργασίας των παραγόμενων υγρών αποβλήτων; ΝΑΙ □ 

ΟΧΙ □ 

Μέθοδος διαχείρισης και τελικής διάθεσης των υγρών αποβλήτων 

Δ.2.4 

Στεγανή δεξαμενή και τελική διάθεση μέσω βυτιοφόρου οχήματος σε φορέα επεξεργασίας 
υγρών αποβλήτων 

□ 

Δ.2.5 

Σύνδεση με το δίκτυο αποχέτευσης της περιοχής 

□ 

Δ.2.6 

Εγκατάσταση επεξεργασίας υγρών αποβλήτων και επαναχρησιμοποίηση της 
επεξεργασμένης εκροής για τροφοδότηση ή εμπλουτισμό υπόγειων υδροφορέων*, 
σύμφωνα με τα οριζόμενα στην ΚΥΑ 145116/2011 (Β' 354): 

* Το σύστημα επεξεργασίας με σηπτική δεξαμενή και εν συνεχεία απορροφητικό βόθρο αποτελεί 
έμμεσο εμπλουτισμό υπόγειου υδροφορέα 

□ 

Δ. 2.7 

Εγκατάσταση επεξεργασίας υγρών αποβλήτων και διάθεση της επεξεργασμένης εκροής σε 
υδάτινο αποδέκτη 

□ 

Δ.2.8 

Εκτιμώμενη ημερήσια ποσότητα υγρών αποβλήτων 

.πι3 

*Συμπληρώνεται μόνο στην περίπτωση πλυντηρίου 

3 Συμπληρώνεται μόνο στην περίπτωση βαφείου-φανοποιείου 

Δ3 Ειδικότερα στοιχεία διαχείρισης υγρών αποβλήτων παραγωγικής διαδικασίας 

Ανάλογα με την μέθοδο διαχείρισης υγρών αποβλήτων παραγωγικής διαδικασίας, 
συμπληρωθεί παραπάνω συμπληρώστε τους ακόλουθους πίνακες: 

όπως έχει 

Στην περίπτωση διοχέτευσης υγρών αποβλήτων σε στεγανή δεξαμενή και εν συνεχεία μεταφορά τους σε 
κεντρική εγκατάσταση επεξεργασίας υγρών αποβλήτων 

Δ.3.1 

Ωφέλιμος όγκος της στεγανής δεξαμενής: 

.ΓΠ 3 

Δ.3.2 

/'Ί'Ί/'λ γί ?\ιπ\/οίΛΐ/τηΓ τη/" ι/Γ\/τΛΐι/ή/" £·χ/ι^Γ»τήΐΛττη/τη/" λττγ5γ Γ\\ιηΓ\ιη/~ ........... 


ωυρευς οΐϋχειμιυιις πιο, κ.£.νιρικ.Γ|ς ε,γκϋΐυυ ΐϋυΐ|ς επεςεργουιυς 



Στην περίπτωση διοχέτευσης των υγρών αποβλήτων παραγωγικής διαδικασίας απευθείας στο 
αποχετευτικό δίκτυο της περιοχής 


Δ.3.3 Φορέας διαχείρισης του αποχετευτικού δικτύου της περιοχής: 


Στην περίπτωση που εντός της δραστηριότητας προβλέπεται ή υφίσταται εγκατάσταση επεξεργασίας 
υγρών αποβλήτων παραγωγικής διαδικασίας και διάθεση ή επαναχρησιμοποίηση της επεξεργασμένης 
εκροής 

Δ.3.4 Δυναμικότητα λειτουργίας της εγκατάστασης επεξεργασίας υγρών αποβλήτων: 

Μέγιστη ημερήσια παροχή υγρών αποβλήτων. (ιπ 3 /ημέρα) 

Δ.3.5 Στην περίπτωση που η επεξεργασμένη εκροή διατίθεται σε υδάτινο αποδέκτη, να προσδιοριστούν τα 
παρακάτω: 

Όνομα υδάτινου αποδέκτη: . 

Αριθμός απόφασης καθορισμού υδάτινου αποδέκτη . 


Δ4 Διαχείριση όμβριων υδάτων 

Δ.4.1 Η εγκατάσταση διαθέτει σύστημα συλλογής όμβριων υδάτων; 

ΝΑΙ □ 

ΟΧΙ □ 


Δ.4.2 Η εγκατάσταση διαθέτει σύστημα επεξεργασίας όμβριων υδάτων; 

ΝΑΙ □ 

ΟΧΙ □ 


Εάν ναι, ποια η χωρητικότητά του; 


.ητ 3 


Δ.4.3 Η επεξεργασμένη εκροή όμβριων υδάτων διατίθεται: 

Δίκτυο όμβριων της περιοχής 
Εκτός σταθμού με φυσική ροή 

□ 

□ 


Ε. ΕΠΙΣΥΝΑΠΤΟΜΕΝΑ ΔΙΚΑΙΟΛΟΓΗΤΙΚΑ 

Να σημειωθούν τα δικαιολογητικά που επισυνάπτονται βάσει του άρθρου 4 της παρούσας Απόφασης. 

Γνωμοδότηση των αρμόδιων αρχαιολογικών υπηρεσιών σχετικά με το εάν η περιοχή όπου χωροθετείται 
ο σταθμός είναι αρχαιολογικού ενδιαφέροντος, με τις εξαιρέσεις που ορίζονται στην παράγραφο 4 του 
άρθρου 2 του Ν. 4014/2011 (Α' 209) όπως ισχύει, και σύμφωνη γνώμη των ως άνω υπηρεσιών, εφόσον 
ο σταθμός χωροθετείται εν όλω ή εν μέρει εντός κηρυγμένου αρχαιολογικού χώρου, ζωνών προστασίας 

Α' και Β' ή πλησίον αρχαίου κατά την έννοια των άρθρων 12, 13 και 10 παρ. 3, αντίστοιχα, του 

Ν. 3028/2002 (Α' 153). 

□ 

Απόφαση του Περιφερειάρχη για δραστηριότητες που χωροθετούνται σε περιοχές του Δικτύου ΝαΙυτα 
2000 και εφόσον από τη Μελέτη Ειδικής Οικολογικής Αξιολόγησης (ΜΕΟΑ) προκύπτει ότι ενδέχεται να 
κινδυνεύει η ακεραιότητα της προστατευόμενης περιοχής 

□ 

Απόφαση έγκρισης περιβαλλοντικών όρων (ΑΕΠΟ) ή ανανέωση ΑΕΠΟ ή τροποποίηση ΑΕΠΟ, εφόσον 
υπάρχει 

□ 

Πράξη χαρακτηρισμού της έκτασης του γηπέδου, σύμφωνα με τις διατάξεις της δασικής νομοθεσίας 

□ 

Αλλο (περιγράψτε): 

□ 





Ημερομηνία: . 

Ο φορέας της δραστηριότητας 


Υπογραφή & Σφραγίδα 

ΠΑΡΑΡΤΗΜΑ Β 

ΚΑΤΑΛΟΓΟΣ ΕΦΑΡΜΟΖΟΜΕΝΩΝ Π.Π.Δ. 


Υπηρεσία: 

(συμπληρώνεται το όνομα της αρμόδιας Υπηρεσίας, σύμφωνα με το άρθρο 2 της παρούσας απόφασης) 

Άδεια: 


(συμπληρώνεται το όνομα της άδειας στην οποία προσαρτώνται οι ΠΠΔ) 

Ονομασία, θέση και φορέας δραστηριότητας: 


(συμπληρώνονται τα αντίστοιχα στοιχεία με βάση τα πεδία της ενότητας Α και Β1 της δήλωσης του Παραρτήματος Α της 
παρούσας απόφασης) 

Η παραπάνω δραστηριότητα και σύμφωνα με τα δηλωθέντα στοιχεία του φορέα της, 
υπάγεται στις Πρότυπες Περιβαλλοντικές Δεσμεύσεις (ΠΠΔ), που περιγράφονται στην 

ΚΥΑ./... (ΦΕΚ Β’ ... ) (σημειώνεται ο αριθμός και το ΦΕΚ της παρούσας Κ.Υ.Α.) και ειδικότερα 

στο Παράρτημα Γ αυτής. 

Επιπλέον, τίθενται ΟΙ ακόλουθοι πρόσθετοι όροι: (όπου απαιτείται, βάσει σχετικών γνωμοδοτήσεων) 


Σφραγίδα / υπογραφή από υπηρεσία: 

ΠΑΡΑΡΤΗΜΑ Γ1 

ΠΡΟΤΥΠΕΣ ΠΕΡΙΒΑΛΛΟΝΤΙΚΕΣ ΔΕΣΜΕΥΣΕΙΣ 
ΓΙΑ ΣΥΝΕΡΓΕΙΑ ΟΧΗΜΑΤΩΝ 

1. ΓΕΝΙΚΕΣ ΔΕΣΜΕΥΣΕΙΣ 

Ο φορέας του έργου φέρει ακέραια την ευθύνη για 
την τήρηση των παρόντων Πρότυπων Περιβαλλοντικών 
Δεσμεύσεων (ΠΠΔ) έστω και αν μέρος ή το σύνολο των 
εργασιών κατασκευής ή λειτουργίας πραγματοποιού¬ 
νται από τρίτους. 

2. ΦΑΣΗ ΚΑΤΑΣΚΕΥΗΣ 

2.1 ΓΕΝΙΚΑ 

2.1.1 Κατά το σχεδίασμά και την κατασκευή του έργου, 
ανάλογα με το είδος του συνεργείου, να τηρούνται 
οι όροι και οι προδιαγραφές του Π.Δ. 78/1988 (Α' 34), 
όπως έχει τροποποιηθεί και ισχύει, του άρθρου 10 του 
Ν. 3897/2010 (Α' 208) και της υπουργικής απόφασης 
41871/3068/2010 (Β' 1519), όπως εκάστοτε ισχύουν. 

2.1.2 Πριν από κάθε είδους τροποποίηση ή επέμβαση 
σε υφιστάμενο έργο υποδομής (π.χ. δίκτυο ύδρευσης, 
αποχέτευσης κλπ) να εξασφαλίζεται η απρόσκοπτη 
λειτουργία του μέσω συνεργασίας με τους αρμόδιους 
φορείς. 

2.1.3 Να γίνει οριοθέτηση της έκτασης επέμβασης του 
έργου μέσω κατάλληλης περίφραξης, ώστε να μην είναι 
δυνατή η διέλευση εντός του εργοταξίου αναρμόδιων 
ατόμων και να διασφαλίζεται η πραγματοποίηση των 
εργασιών εντός του περιφραγμένου χώρου. 

2.1.4 (α) Να εξασφαλιστεί η αντιπλημμυρική προστασία 
του εργοταξίου και να ληφθούν όλα τα απαραίτητα 
μέτρα για την αποφυγή διαβρώσεων και εκπλύσεων 
υλικών κατά την διάρκεια της κατασκευής του. 

(β) Να κατασκευαστεί το σύνολο των απαιτούμενων 
τεχνικών έργων ώστε κατά την λειτουργία του έργου 
να εξασφαλίζεται η απρόσκοπτη ροή των επιφανειακών 
υδάτων της περιοχής (και ειδικότερα των όμβριων) και 
να αποτρέπονται φαινόμενα πλημμυρών. 

2.1.5 Τα αδρανή υλικά που θα απαιτηθούν για την 
κατασκευή του έργου να εξασφαλίζονται από νομίμως 
λειτουργούσες εγκαταστάσεις παραγωγής αδρανών 
υλικών. 

2.1.6 Να μην πραγματοποιείται αποθήκευση, έστω και 
προσωρινή, υλικών έξω από τον χώρο του έργου χωρίς 
προηγούμενη έγκριση από την αρμόδια αρχή. 

2.1.7 Κατά τη λειτουργία του εργοταξίου να λαμβάνο- 
νται όλα τα μέτρα πυροπροστασίας. 

2.1.8 Απαγορεύεται η οποιαδήποτε επί του χώρου του 
εργοταξίου εργασία συντήρησης του μηχανολογικού 
εξοπλισμού και των οχημάτων (εργοταξιακά οχήματα, 
οχήματα μεταφοράς προσωπικού και υλικών) που χρη¬ 
σιμοποιούνται στην κατασκευή του έργου. Οι εργασίες 
αυτές, εφόσον απαιτηθούν, να πραγματοποιούνται στις 
εγκαταστάσεις κατάλληλα αδειοδοτημένων επιχειρή¬ 
σεων. 

2.1.9 Σε περίπτωση που κατά τη διάρκεια των ερ¬ 
γασιών εντοπισθούν ή αποκαλυφθούν αρχαιότητες, οι 
εργασίες να διακοπούν αμέσως προκειμένου να διεξα- 
χθεί ανασκαφική έρευνα. Από τα αποτελέσματα της θα 
εξαρτηθεί η περαιτέρω πορεία του έργου, μετά από 
γνωμοδότηση των αρμόδιων οργάνων του Υπουργείου 
Πολιτισμού και Αθλητισμού. 

2.1.10 Μετά την ολοκλήρωση της κατασκευής του έρ¬ 
γου: 


(α) να απομακρυνθούν άμεσα οι κάθε είδους εργοτα- 
ξιακές εγκαταστάσεις και να αποκατασταθεί πλήρως 
το σύνολο των εργοταξιακών χώρων. 

(β) να απομακρυνθεί το σύνολο των τυχόντων πλεονα- 
ζόντων υλικών και η διαχείρισή τους να πραγματοποιη¬ 
θεί σύμφωνα με τα οριζόμενα στην κείμενη νομοθεσία. 

(γ) να αποκατασταθεί πλήρως ο περιβάλλον χώρος 
του εργοταξίου. 

2.2 ΑΕΡΙΕΣ ΕΚΠΟΜΠΕΣ 

2.2.1 Για τη μείωση των αιωρούμενων σωματιδίων κατά 
την διάρκεια των εργασιών, κατ' ελάχιστον να τηρού¬ 
νται τα ακόλουθα: 

• Οι σωροί των προϊόντων εκσκαφής, των αποθηκευ- 
μένων αδρανών και γενικότερα οι χώροι του εργοταξίου 
να διαβρέχονται περιοδικά, ιδιαίτερα κατά τις ξηρές 
περιόδους. 

• Τα φορτηγά μεταφοράς των αδρανών υλικών και 
των προϊόντων εκσκαφής να είναι καλυμμένα με κατάλ¬ 
ληλα μέσα και να αποφεύγεται η υπερπλήρωσή τους. 

• Το ύψος πτώσης κατά τη φόρτωση και εκφόρτωση 
χαλαρών δομικών υλικών να είναι το ελάχιστο δυνατό. 

2.3 ΘΟΡΥΒΟΣ & ΔΟΝΗΣΕΙΣ 

2.3.1 Να λαμβάνονται όλα τα κατάλληλα μέτρα για 
τη μείωση στο ελάχιστο των ηχητικών εκπομπών. Κατ' 
ελάχιστον να τηρούνται τα ακόλουθα: 

α) Τα μηχανήματα και οι συσκευές εργοταξίου που θα 
χρησιμοποιηθούν κατά την φάση της κατασκευής του 
έργου να φέρουν σήμανση ΟΕ, όπου να αναγράφεται η 
εγγυημένη στάθμη ηχητικής ισχύος, όπως προβλέπεται 
στην κοινή υπουργική απόφαση 37393/2003 (Β' 1418) και 
στην κοινή υπουργική απόφαση 9272/2007 (Β' 286), όπως 
εκάστοτε ισχύουν. 

β) Σε περίπτωση που οι εργασίες κατασκευής λαμβά¬ 
νουν χώρα κοντά σε ευαίσθητες χρήσεις (όπως νοσο¬ 
κομεία, σχολεία, κατοικίες κλπ.) να τηρούνται επιπλέον 
τα κάτωθι: 

β.1) Να μην λαμβάνουν χώρα εργασίες που προκαλούν 
υψηλά επίπεδα θορύβου κατά τις ώρες κοινής ησυχίας 
σύμφωνα με την κείμενη νομοθεσία. 

β.2) Να γίνεται κατάλληλη χωροθέτηση των μηχανημά¬ 
των του εργοταξίου με σκοπό την μείωση του εκπεμπό- 
μενου θορύβου προς ευαίσθητες χρήσεις. Γ ια περαιτέρω 
ηχοπροστασία από θορυβώδη μηχανήματα ή εργασίες 
να χρησιμοποιούνται κατά περίπτωση κατάλληλες ηχο- 
προστατευτικές διατάξεις (ηχοπετάσματα κ.λπ.) 

β.3) Να αποφεύγεται η παράλληλη χρήση του εξοπλι¬ 
σμού ή των μηχανημάτων του εργοταξίου και να απε- 
νεργοποιείται ο εξοπλισμός που δεν χρησιμοποιείται. 

2.4 ΑΠΟΒΛΗΤΑ 

2.4.1 Τα απόβλητα που θα προκύπτουν κατά τη φάση 
κατασκευής του έργου να συλλέγονται σε κατάλληλο 
χώρο ή/και σε κατάλληλους περιέκτες εντός του εργο¬ 
ταξίου, εφαρμόζοντας διαλογή των υλικών στην πηγή 
όπου είναι εφικτό. 

2.4.2 Τα προϊόντα εκσκαφών που θα προκόψουν κατά 
τις εργασίες κατασκευής του έργου, κατά προτεραιό¬ 
τητα να αξιοποιηθούν για την κάλυψη των διαφόρων 
αναγκών του έργου, όπως π.χ. γεωμορφολογική εξομά¬ 
λυνση επιμέρους χώρων/ τμημάτων του έργου, στήριξη 
πρανών κλπ, λαμβάνοντας κάθε δυνατή μέριμνα για 
την ελαχιστοποίηση της αλλοίωσης της υφιστάμενης 
μορφολογίας του εδάφους της περιοχής. 

2.4.3 Τυχόν πλεονάζοντα προϊόντα εκσκαφών και τα 
μη επικίνδυνα απόβλητα κατασκευών και κατεδαφίσεων 
να υφίστανται διαχείριση σύμφωνα με τα οριζόμενα στο 
άρθρο 10 της κοινής υπουργικής απόφασης 36259/2010 
(Β' 1312), όπως εκάστοτε ισχύει. 

2.4.4 Η διαχείριση των μη επικίνδυνων αποβλήτων να 
πραγματοποιείται σύμφωνα με τα οριζόμενα στην κοινή 
υπουργική απόφαση 50910/2727/2003 (Β'1909) και στο Ν. 
4042/2012 (Α'24), όπως εκάστοτε ισχύουν. 

2.4.5 Η διαχείριση των αποβλήτων που εμπίπτουν στις 
διατάξεις του Ν. 2939/2001 (ΑΊ79) περί εναλλακτικής 
διαχείρισης αποβλήτων, όπως εκάστοτε ισχύει, να πραγ¬ 
ματοποιείται σύμφωνα με τις διατάξεις του Ν. 2939/2001 
και τις κανονιστικές πράξεις που έχουν εκδοθεί κατ’ 
εξουσιοδότηση του και σύμφωνα με τις απαιτήσεις και 
προδιαγραφές των αντίστοιχων εγκεκριμένων από το 
ΥΠΕΚΑ συστημάτων εναλλακτικής διαχείρισης. 

2.4.6 Να τοποθετηθούν στον χώρο του εργοταξίου 
κατάλληλοι κάδοι για την συλλογή των στερεών απο¬ 
βλήτων αστικού τύπου. Τα απόβλητα αυτά είτε θα πα- 
ραλαμβάνονται από απορριμματοφόρο οχήματα του 
οικείου ΟΤΑ, εφόσον εξυπηρετείται η περιοχή του έρ¬ 
γου, είτε θα μεταφέρονται στο πλησιέστερο σημείο 
συλλογής απορριμμάτων του οικείου ΟΤΑ με ευθύνη 
του φορέα του έργου. 

2.4.7 Η διαχείριση των επικίνδυνων αποβλήτων να 
πραγματοποιείται σύμφωνα με τις διατάξεις της κεί¬ 
μενης νομοθεσίας. Ειδικότερα, τα επικίνδυνα απόβλητα 
να παραδίδονται σε αδειοδοτημένη εταιρεία συλλο¬ 
γής και μεταφοράς επικίνδυνων αποβλήτων σύμφω¬ 
να με τις διατάξεις της κοινής υπουργικής απόφασης 
13588/725/2006 (Β' 383) και του Ν. 4042/2012 (Α' 24), όπως 
εκάστοτε ισχύουν. 

2.4.8 Στην περίπτωση που τα απόβλητα αυτά πριν 
την παράδοση τους αποθηκεύονται προσωρινά εντός 
του εργοταξίου, να αποθηκεύονται σε στεγανά δοχεία 
κατάλληλων προδιαγραφών, τα οποία να φυλάσσονται 
σε ειδικά διαμορφωμένο χώρο εντός του εργοταξίου, 
σύμφωνα με τις προδιαγραφές που ορίζονται στο Κε¬ 
φάλαιο 2 της κοινής υπουργικής απόφασης 24944/2006 
(Β' 791) και στον Ν. 4042/2012 (Α' 24), όπως εκάστοτε 
ισχύουν. 

3. ΦΑΣΗ ΛΕΙΤΟΥΡΓΙΑΣ 

3.1 ΓΕΝΙΚΑ 

3.1.1 Ανάλογα με το είδος του συνεργείου να τηρούνται 
οι όροι και οι προδιαγραφές του Π.Δ. 78/1988 (Α' 34), του 
Π.Δ. 163/2009 (Α' 201), της κοινής υπουργικής απόφασης 
οικ.41647/2861/2008 (Β' 1543), και της υπουργικής απόφα¬ 
σης 41871/3068/2010 (Β' 1519), όπως εκάστοτε ισχύουν. 

3.1.2 Οι χώροι κίνησης/στάθμευσης των οχημάτων 
εντός των ορίων του γηπέδου του έργου να είναι 
ασφαλτοστρωμένοι ή τσιμεντοστρωμένοι. 

3.1.3 Οι μη δομημένοι χώροι του συνεργείου να δια¬ 
τηρούνται καθαροί και να μην υπάρχουν διάσπαρτα 
διάφορα άχρηστα υλικά ή απόβλητα (στερεά ή υγρά). 
Να υπάρχει μέριμνα για την αποψίλωση των χόρτων 
για την αποφυγή κινδύνου πυρκαγιάς. 

3.1.4 Απαγορεύεται η στάθμευση οχημάτων, η εκτέ¬ 
λεση οποιοσδήποτε εργασίας και η εναπόθεση υλικών 
ή αποβλήτων, στο πεζοδρόμιο, στο κατάστρωμα του 
δρόμου και γενικότερα εκτός του αδειοδοτημένου χώ¬ 
ρου της εγκατάστασης. 

3.1.5 Να εξασφαλίζεται η απρόσκοπτη ροή των επι¬ 


φανειακών υδάτων της περιοχής (και ειδικότερα των 
όμβριων) με την κατάλληλη συντήρηση των σχετικών 
τεχνικών έργων που βρίσκονται εντός του γηπέδου 
της δραστηριότητας, ώστε να αποτρέπονται φαινόμε¬ 
να πλημμυρών. 

3.1.6 Να μην πραγματοποιείται οποιαδήποτε εργασία 
πλύσης οχημάτων, εκτός εάν στο συνεργείο υπάρχει 
κατάλληλα αδειοδοτημένος χώρος για τον σκοπό αυτό. 

3.1.7 Όλες οι εργασίες να πραγματοποιούνται απο¬ 
κλειστικά στους προβλεπόμενους για αυτές ειδικούς 
χώρους. 

3.1.8 Να γίνεται τακτικός έλεγχος και επιμελής συντή¬ 
ρηση, βάσει των σχετικών προδιαγραφών, του ηλεκτρο- 
μηχανολογικού εξοπλισμού του συνεργείου, ώστε να 
εξασφαλίζεται η ασφαλής και βέλτιστη λειτουργία του. 

3.1.9 Σύμφωνα με την κοινή υπουργική απόφαση 
11535/93 απαγορεύεται η καύση τόσο σε υπαίθριους όσο 
και σε στεγασμένους χώρους ελαστικών, πλαστικών, ή 
οποιωνδήποτε άλλων υλικών που προκαλούν αξιοση¬ 
μείωτη ρύπανση στο περιβάλλον. 

3.2 ΑΕΡΙΕΣ ΕΚΠΟΜΠΕΣ 

3.2.1 Να προβλέπεται επαρκής ανανέωση του αέρα 
με κατάλληλο σύστημα εξαερισμού, ανάλογα με το εί¬ 
δος του συνεργείου, ώστε να μην υφίσταται ο κίνδυνος 
συσσώρευσης αέριων ρύπων (π.χ. ατμών βενζίνης, καυ¬ 
σαερίων, διαφεύγοντος υγραερίου κλπ.), σύμφωνα με 
τις προδιαγραφές του άρθρου 9 του Π.Δ. 78/1988 (Α' 34) 
όπως αντικαταστάθηκε με το άρθρο 8 του Π.Δ. 38/1996 
(Α' 26) και εκάστοτε ισχύει. Η απόληξη του συστήματος 
εξαερισμού να τοποθετείται σε κατάλληλες θέσεις και 
ύψος, ώστε να μην προκαλεί όχληση στους περίοικους 
ή περαστικούς, σύμφωνα και με τα οριζόμενα στο κτι- 
ριοδομικό κανονισμό, όπως εκάστοτε ισχύει. 

3.2.2 Στην περίπτωση που το συνεργείο διαθέτει λέ¬ 
βητα θέρμανσης κτιριακών εγκαταστάσεων η λειτουρ¬ 
γία του να είναι σύμφωνη με την υπουργική απόφαση 
189533/2011 (Β' 2654), όπως εκάστοτε ισχύει, και να πραγ¬ 
ματοποιούνται μετρήσεις έτσι ώστε να διασφαλίζεται 
ότι τηρούνται οι οριακές τιμές εκπομπών. Μία φορά 
ετησίως να γίνεται συντήρηση της εγκατάστασης θέρ¬ 
μανσης και να λαμβάνεται φύλλο συντήρησης. 

3.2.3 Στην περίπτωση που στο συνεργείο πραγματο¬ 
ποιούνται εργασίες συντήρησης συστημάτων κλιματι¬ 
σμού των οχημάτων, οι ελεγχόμενες ουσίες που περιέ- 
χονται στο σύστημα κλιματισμού να ανακτώνται με την 
βοήθεια κατάλληλου εξοπλισμού και να εφαρμόζονται οι 
απαιτήσεις της κοινής υπουργικής απόφασης 37411/1829/ 
Ε103/2007 (Β' 1827), . 

3.2.4 Σε περίπτωση που στο συνεργείο εκτελούνται 
εργασίες βαφής: 

(α) Να τηρούνται τα αναφερόμενα στην κοινή υπουρ¬ 
γική απόφαση 437/2005/2006 (Β' 1641) όσον αφορά τα 
προϊόντα βαφής. 

(β) Ο θερμαινόμενος φούρνος βαφής να διαθέτει αγω¬ 
γό απαερίων, η έξοδος του οποίου να μην βρίσκεται σε 
απόσταση μικρότερη των 8 μέτρων από παράθυρα ή 
εξωτερικές πόρτες των γειτονικών κτιρίων και το ύψος 
του απαγωγού να είναι τουλάχιστον 2 μέτρα επάνω από 
το ανώτατο σημείο παραθύρων ή εξωτερικών θυρών, 
σύμφωνα με το άρθρο 14 του Π.Δ. 78/1988 (Α' 34), όπως 
εκάστοτε ισχύει. 

(γ) Τα απαέρια του φούρνου βαφής πριν από την 
διοχέτευσή τους στην ατμόσφαιρα, να περνούν από 

κατάλληλο σύστημα αντιρρύπανσης, σύμφωνα με την 
παράγραφο 6 του άρθρου 9 του Π.Δ. 78/1988 (Α' 34), 
όπως εκάστοτε ισχύει. 

(δ) Τα φίλτρα ή τα υγρά έκπλυσης των απαερίων 
του ανωτέρω συστήματος αντιρρύπανσης να αντικα¬ 
θίστανται εγκαίρως, πριν τον κορεσμό τους, σύμφωνα 
και με τις οδηγίες του κατασκευαστή του συστήματος 
αντιρρύπανσης. 

(ε) Το βαφείο, για τον περιορισμό των εκπομπών οργα¬ 
νικών διαλυτών και σκόνης στο περιβάλλον, σύμφωνα με 
την παράγραφο 6 του άρθρου 9 του Π.Δ. 78/1988 (Α' 34), 
όπως εκάστοτε ισχύει, να διαθέτει τριβείο με διάταξη 
αναρρόφησης σκόνης, για ξηρό τρίψιμο χρωμάτων υπο¬ 
στρωμάτων και στόκων, χωρίς τη χρήση νερού, πιστόλια 
μεγάλου όγκου και χαμηλής πίεσης (άίρά νοΙυπισ Ιονν 
ρΓθεευΓθ - ΗνίΡ) για μείωση του διασκορπισμού στην 
ατμόσφαιρα του προσπίπτοντος επί της επιφάνειας 
των αυτοκινήτων υλικού βαφής και πλυντήριο κλειστού 
κυκλώματος για την πλύση των πιστολιών και των εξαρ¬ 
τημάτων βαφής. 

(στ) Τα κουτιά των χρωμάτων, διαλυτών και υλικών 
προεργασίας να μη μένουν ανοιχτά μετά τη χρήση τους 

3.2.5 Στην περίπτωση συνεργείου επιδιόρθωσης μι- 
κροφθορών αμαξωμάτων επιβατικών αυτοκινήτων, 
μοτοσικλετών και μοτοποδηλάτων όπου εκτελούνται 
εργασίες βαφής: 

(α) Να υπάρχει ειδικός χώρος βαφής των μικρής έκτα¬ 
σης επιφανειών των οχημάτων, σύμφωνα με τους όρους 
και τις προδιαγραφές του Π.Δ. 78/88, όπως έχει τροπο¬ 
ποιηθεί με το Π.Δ. 163/2009 (Α' 201) και ισχύει. 

(β) Το πιστόλι βαφής ή ο αερογράφος να έχουν μέ- 
γιστη διάμετρο ακροφυσίου (άβοΙ<) κατά μέγιστο όριο 
ενός (1) χιλιοστομέτρου, σύμφωνα με το ανωτέρω ανα- 
φερόμενο Π.Δ. 

(γ) Το πλυντήριο για τον καθαρισμό των πιστολιών 
βαφής και των εξαρτημάτων του αερογράφου να είναι 
κλειστού κυκλώματος με ειδικό ανακυκλούμενο υγρό 
καθαρισμού, σύμφωνα με το ανωτέρω αναφερόμενο Π.Δ. 

(δ) Να τηρούνται τα αναφερόμενα στην κοινή υπουρ¬ 
γική απόφαση 437/2005/2006 (Β' 1641), όσον αφορά τα 
προϊόντα βαφής. 

3.3 ΧΡΗΣΗ ΝΕΡΟΥ 

3.3.1 Στην περίπτωση που η υδροδότηση της δραστη¬ 
ριότητας γίνεται από γεώτρηση, ο φορέας αυτής να 
εφοδιαστεί με την απαιτούμενη άδεια χρήσης νερού 
από τη Δ/νση υδάτων της οικείας Αποκεντρωμένης Δι¬ 
οίκησης και να τηρεί τους όρους και τις προϋποθέσεις 
της προαναφερθείσας άδειας, σύμφωνα με την κοινή 
υπουργική απόφαση 43504/2005 (Β'1784), όπως εκάστο¬ 
τε ισχύει. 

3.4 ΘΟΡΥΒΟΣ & ΔΟΝΗΣΕΙΣ 

3.4.1 Ο θόρυβος κατά την λειτουργία του συνεργείου 
να μην υπερβαίνει τα όρια του Π.Δ. 1180/1981 (Α' 293), 
όπως εκάστοτε ισχύει, μετρούμενος στα όρια του οι¬ 
κοπέδου/ γηπέδου. 

3.4.2 Να γίνουν οι απαραίτητες ηχομονώσεις ή/και 
τοποθέτηση κατάλληλων αντικραδασμικών βάσεων στο 
μηχανολογικό εξοπλισμό, ώστε ο εκπεμπόμενος θόρυ¬ 
βος να μην υπερβαίνει τα θεσμοθετημένα όρια. 

3.4.3 Στην περίπτωση που στο συνεργείο πραγματο¬ 
ποιούνται εργασίες σφυρηλάτησης, αυτές να γίνονται 
αποκλειστικά εντός ειδικού ηχομονωμένου χώρου σύμ¬ 
φωνα με τα αναφερόμενα στις διατάξεις του άρθρου 


2 του Π.Δ. 78/88 (Α' 34), όπως έχει τροποποιηθεί με το 
άρθρο 2 του Π.Δ. 38/1996 (Α' 26) και εκάστοτε ισχύει. 

3.4.4 Όλες οι εργασίες που προκαλούν θόρυβο να 
γίνονται με κλειστά παράθυρα και πόρτες. 

3.5 ΥΓΡΑ ΑΠΟΒΛΗΤΑ 

3.5.1 Απαγορεύεται η καθ’ οιονδήποτε τρόπο διάθεση 
υγρών αποβλήτων στο περιβάλλον (έδαφος, υπέδαφος, 
υδάτινος αποδέκτης). 

3.5.2 Η διαχείριση των όμβριων υδάτων να γίνεται 
σύμφωνα με τα οριζόμενα στο κτιριοδομικό κανονισμό, 
όπως εκάστοτε ισχύει. 

3.5.3 Τα επικίνδυνα υγρά απόβλητα που προκύπτουν 
από τις εργασίες που πραγματοποιούνται εντός του 
συνεργείου (λιπαντικά έλαια, καύσιμα, διαλύτες, υγρά 
μπαταρίας, υγρά φρένων, αντιψυκτικά υγρά, κορεσμέ¬ 
να υγρά έκπλυσης (βαφείο), υγρά πλύσης πιστολιών 
και εξαρτημάτων βαφής (βαφείο) κ.λπ.) να συλλέγονται 
ξεχωριστά σε στεγανά δοχεία κατάλληλων προδιαγρα¬ 
φών και να παραδίδονται σε εταιρείες αδειοδοτημένες 
για τη συλλογή και μεταφορά των συγκεκριμένων επι¬ 
κίνδυνων αποβλήτων, σύμφωνα με τις διατάξεις της 
κοινής υπουργικής απόφασης 13588/725/2006 (Β' 383) και 
του Ν. 4042/2012 (Α' 24), καθώς και του Π.Δ. 82/2004 (Α' 
64) για τα απόβλητα λιπαντικά έλαια, όπως εκάστοτε 
ισχύουν. Η προσωρινή αποθήκευση των αποβλήτων αυ¬ 
τών εντός του συνεργείου να λαμβάνει χώρα σύμφωνα 
με τις προδιαγραφές που ορίζονται στο Κεφάλαιο 2 
της κοινής υπουργικής απόφασης 24944/2006 (Β' 791) 
και στον Ν. 4042/2012 (Α' 24), όπως εκάστοτε ισχύουν. Ο 
χώρος αποθήκευσης εύφλεκτων αποβλήτων να βρίσκε¬ 
ται σε απόσταση ασφαλείας από θέσεις εργασίας όπου 
γίνεται χρήση γυμνής φλόγας, προκαλούνται σπινθήρες 
και γενικά από πηγές εκπομπής θερμότητας. 

3.5.4 Εφόσον στην περιοχή εγκατάστασης του συνερ¬ 
γείου υφίσταται δίκτυο αποχέτευσης, τα αστικά λύματα 
από τους χώρους υγιεινής να διοχετεύονται σε αυτό, με 
την προϋπόθεση ότι τηρούνται οι όροι που επιβάλλο¬ 
νται από τον κανονισμό λειτουργίας του αποχετευτικού 
δικτύου. Σε αντίθετη περίπτωση, τα αστικά λύματα να 
διοχετεύονται είτε σε, κατάλληλων διαστάσεων, σύ¬ 
στημα σηπτικής δεξαμενής - απορροφητικού βόθρου, 
που λειτουργεί σύμφωνα με την κοινή υπουργική από¬ 
φαση 145116/2011 (Β' 354) όπως ισχύει, είτε σε στεγανή 
δεξαμενή και στη συνέχεια να διατίθενται σε νομίμως 
λειτουργούσα εγκατάσταση επεξεργασίας λυμάτων. 

3.5.5 Το δάπεδο των χώρων του συνεργείου να είναι 
στεγανό. 

3.5.6 Σε περίπτωση διαρροών π.χ. καυσίμων, λιπαντι- 
κών, υγρών μπαταρίας κ.λπ. το υλικό να επικαλύπτεται 
άμεσα με κατάλληλο απορροφητικό μέσο, το οποίο 
πρέπει να απομακρύνεται μετά τον εμποτισμό του και 
να αντικαθίσταται με νέο. Εναλλακτικά ή επικουρικά η 
διαρροή να αντιμετωπίζεται με τη δημιουργία μικρών 
φραγμάτων. Για το σκοπό αυτό να υπάρχουν πάντα 
στο χώρο της εγκατάστασης όλα τα απαραίτητα υλι¬ 
κά (πριονίδι, άμμος, στουπιά κ.λπ.) και εξοπλισμός (π.χ. 
φτυάρια). Τ α υλικά που προκύπτουν από την αντιμετώ¬ 
πιση των διαρροών να υφίστανται διαχείριση ως επικίν¬ 
δυνα απόβλητα, σύμφωνα με τις διατάξεις της κοινής 
υπουργικής απόφασης 13588/725/2006 (Β' 383) και του 
Ν. 4042/2012 (Α' 24), όπως εκάστοτε ισχύουν. 

3.5.7 Να μην απορρίπτονται στο εσωτερικό δίκτυο 
αποχέτευσης των υγρών αποβλήτων αστικού τύπου του 

συνεργείου οποιουδήποτε άλλου τύπου υγρά απόβλητα 
ή εκροές (καύσιμα, λιπαντικά, όμβρια ύδατα, κ.λπ.). 

3.5.8 Στην περίπτωση που ο καθαρισμός του δαπέδου 
του συνεργείου γίνεται με χρήση νερού: 

(α) Το συνεργείο να διαθέτει κατάλληλα διαστασιο- 
λογημένο σύστημα συλλογής και επεξεργασίας υγρών 
αποβλήτων. 

(β) Το σύστημα επεξεργασίας να περιλαμβάνει κατ’ 
ελάχιστον ελαιολασποσυλλέκτη (βορβοροσυλλέκτη - 
ελαιοδιαχωριστή). 

(γ) Το σύστημα συλλογής και επεξεργασίας να ελέγ¬ 
χεται, να καθαρίζεται και να συντηρείται τουλάχιστον 
ετησίως ώστε να εξασφαλίζεται η διαρκής και απρό¬ 
σκοπτη λειτουργία του. 

(δ) Τ α επεξεργασμένα υγρά απόβλητα εναλλακτικά: 

• να διοχετεύονται στο δίκτυο αποχέτευσης μετά από 
σχετική έγκριση του φορέα διαχείρισης του δικτύου 

• να οδηγούνται σε στεγανή δεξαμενή, εφόσον έχει 
εξασφαλιστεί η τελική διάθεσή τους σε νομίμως λει¬ 
τουργούσα εγκατάσταση ή 

• να διατίθενται σε σύστημα σηπτικής δεξαμενής - 
απορροφητικού βόθρου, κατάλληλων διαστάσεων, σύμ¬ 
φωνα με τα οριζόμενα στην κοινή υπουργική απόφαση 
145116/2011 (Β' 354), όπως ισχύει 

(ε) Η λάσπη και η ελαιώδης φάση από το σύστημα 
επεξεργασίας να παραδίδεται σε αδειοδοτημένη εται¬ 
ρεία συλλογής και μεταφοράς επικίνδυνων αποβλήτων 
και να οδηγείται σε κατάλληλα αδειοδοτημένη εγκατά¬ 
σταση προς περεταίρω διαχείριση, σύμφωνα με τις δια¬ 
τάξεις της κοινής υπουργικής απόφασης 13588/725/2006 
(Β' 383) και του Ν. 4042/2012 (Α' 24), όπως εκάστοτε ισχύουν. 

(στ) Το σύστημα επεξεργασίας υγρών αποβλήτων 
να διαθέτει στην έξοδο του φρεάτιο δειγματοληψίας, 
εφόσον τα επεξεργασμένα απόβλητα διατίθενται σε 
απορροφητικό βόθρο ή σε δίκτυο αποχέτευσης. 

3.5.9 Στην περίπτωση που το συνεργείο δεν διαθέτει 
σύστημα συλλογής υγρών αποβλήτων, ο καθαρισμός 
του δαπέδου του συνεργείου να γίνεται χωρίς τη χρή¬ 
ση νερού. 

3.6 ΣΤΕΡΕΑ ΑΠΟΒΛΗΤΑ 

3.6.1 Τα στερεά απόβλητα αστικού τύπου να συλλέ- 
γονται και αποθηκεύονται προσωρινά σε κατάλληλων 
προδιαγραφών κάδους απορριμμάτων εντός του χώρου 
του σταθμού. Η αποκομιδή των αποβλήτων αυτών να 
γίνεται είτε από τα απορριμματοφόρο οχήματα του 
οικείου Δήμου είτε από εταιρεία αδειοδοτημένη για την 
συλλογή και μεταφορά αποβλήτων του συγκεκριμένου 
τύπου, σύμφωνα με τα οριζόμενα στην κοινή υπουργική 
απόφαση 50910/ 2727/2003 (Β' 1909), το Ν. 2939/2001 (Α' 
179) και το Ν. 4042/2012 (Α' 24), όπως εκάστοτε ισχύουν. 

3.6.2 Εφόσον υπάρχει η κατάλληλη υποδομή στην 
περιοχή εγκατάστασης του συνεργείου, να τοποθετη¬ 
θούν κάδοι ανακύκλωσης για την χωριστή συλλογή των 
υλικών συσκευασίας (χαρτί, γυαλί, πλαστικό μέταλλο). 
Τα συλλεχθέντα απόβλητα υλικά συσκευασίας είτε να 
διατίθενται στους ειδικούς κάδους ανακύκλωσης του 
οικείου Δήμου είτε να παραλαμβάνονται από εταιρείες 
συλλογής και μεταφοράς αδειοδοτημένες για τον σκοπό 
αυτό σύμφωνα με τα οριζόμενα στο Ν. 2939/2001 (Α' 179), 
όπως εκάστοτε ισχύει. 

3.6.3 Τα παραγόμενα επικίνδυνα απόβλητα, όπως: 

• χρησιμοποιημένοι συσσωρευτές 

• εξαντλημένοι καταλύτες 


• συσκευασίες που περιέχουν κατάλοιπα επικίνδυνων 
ουσιών 

• φίλτρα λαδιού 

• απόβλητα (λάσπη, βαρέα σωματίδια, επιπλέουσες 
ελαιώδεις ουσίες) από τον καθαρισμό του συστήματος 
συλλογής και τη λειτουργία του συστήματος επεξεργα¬ 
σίας των αποβλήτων που προκύπτουν από το πλύσιμο 
των δαπέδων 

• απόβλητα από διαδικασίες αντιμετώπισης έκτακτων 
περιστατικών διαρροών 

• κορεσμένα φίλτρα (βαφείο) 

να παραδίδονται σε εταιρείες αδειοδοτημένες για 
την συλλογή και μεταφορά των συγκεκριμένων επικίν¬ 
δυνων αποβλήτων σύμφωνα με τις διατάξεις της κοινής 
υπουργικής απόφασης 13588/725/2006 (Β' 383) και του 
Ν. 4042/2012 (Α' 24), όπως εκάστοτε ισχύουν. 

Στην περίπτωση που τα επικίνδυνα απόβλητα πριν 
την παράδοση τους αποθηκεύονται προσωρινά εντός 
του συνεργείου, να αποθηκεύονται σε στεγανά δοχεία 
κατάλληλων προδιαγραφών, τα οποία να φυλάσσονται 
σε χώρο του συνεργείου, ο οποίος να πληροί τις προ¬ 
διαγραφές που ορίζονται στο Κεφάλαιο 2 της κοινής 
υπουργικής απόφασης 24944/2006 (Β' 791) και στον 
Ν. 4042/2012 (Α' 24), όπως εκάστοτε ισχύουν. 

3.6.4 Η διαχείριση των αποβλήτων (π.χ. απόβλητα 
συσσωρευτών, ελαστικών, καταλυτών και ανταλλα¬ 
κτικών οχημάτων) που εμπίπτουν στις διατάξεις του 
Ν. 2939/2001 (Α'179) περί εναλλακτικής διαχείρισης απο¬ 
βλήτων, όπως εκάστοτε ισχύει, να πραγματοποιείται 
σύμφωνα με τις διατάξεις του Ν. 2939/2001 και τις κανο¬ 
νιστικές πράξεις που έχουν εκδοθεί κατ’ εξουσιοδότηση 
του και σύμφωνα με τις απαιτήσεις και προδιαγραφές 
των αντίστοιχων εγκεκριμένων από το ΥΠΕΚΑ συστη¬ 
μάτων εναλλακτικής διαχείρισης. 

3.6.5 Τα χρησιμοποιημένα εξαρτήματα και ανταλλα¬ 
κτικά των οχημάτων να συγκεντρώνονται χωριστά στο 
χώρο του συνεργείου και να διατίθενται για ανάκτη¬ 
ση των υλικών τους ή ανακύκλωση, σύμφωνα με το 
Π.Δ. 116/2004 (Α' 81), όπως εκάστοτε ισχύει. 

3.6.6 Οι συσσωρευτές να συλλέγονται στον χώρο του 
συνεργείου, να καταγράφονται στο βιβλίο διακίνησης 
συσσωρευτών οχημάτων και να υφίστανται διαχείριση 
σύμφωνα με τους όρους και τις προϋποθέσεις της κοι¬ 
νής υπουργικής απόφασης 41624/2010 (Β' 1625), όπως 
εκάστοτε ισχύει. 

3.6.7 Για τη διαχείριση των αποβλήτων ελαστικών οχη¬ 
μάτων που προκύπτουν από τις εργασίες επισκευών, να 
τηρούνται οι όροι και οι προϋποθέσεις του Π.Δ. 109/2004 
(Α' 75), όπως εκάστοτε ισχύει. 

3.6.8 Η συλλογή των προς απόσυρση ειδών ηλεκτρικού 
και ηλεκτρονικού εξοπλισμού, των χρησιμοποιημένων 
ηλεκτρικών στηλών να γίνεται μέσω εγκεκριμένων συ¬ 
στημάτων εναλλακτικής διαχείρισης, σύμφωνα με τις 
διατάξεις του Π.Δ. 117/04 (Α' 82) όπως τροποποιήθηκε 
με το Π.Δ. 15/06 (Α' 12). 

3.6.9 Να τηρούνται σύμφωνα με τα οριζόμενα στο άρ¬ 
θρο 20 του Ν. 4042/2012 (Α' 24), όπως εκάστοτε ισχύει, 
χρονολογικά αρχεία με τις ποσότητες και το είδος των 
αποβλήτων, την προέλευση τους και ανάλογα με την 
περίπτωση, τον προορισμό, τη συχνότητα συλλογής 
και τον τρόπο μεταφοράς τους. Τα σχετικά αρχεία να 
τηρούνται επί τουλάχιστον τρία έτη. 

3.6.10 Οι ποσότητες και το είδος των επικίνδυνων και 

μη επικίνδυνων αποβλήτων που θα προκύπτουν εντός 
έκαστου έτους όσο και ο τρόπος διαχείρισης τους, να 
αποτυπώνονται στην Ετήσια Έκθεση Παραγωγού Απο¬ 
βλήτων, η οποία θα συντάσσεται με ευθύνη του φορέα 
του συνεργείου και θα υποβάλλεται στις αρμόδιες αρ¬ 
χές κατά τον μήνα Φεβρουάριο έκαστου έτους, σύμ¬ 
φωνα με τα οριζόμενα στην κοινή υπουργική απόφαση 
13588/2006 (Β' 383) και στον Ν. 4042/2012 (Α' 24), όπως 
εκάστοτε ισχύουν. 

4. ΠΑΥΣΗ ΛΕΙΤΟΥΡΓΙΑΣ ΤΗΣ ΔΡΑΣΤΗΡΙΟΤΗΤΑΣ 

4.1 Να απομακρυνθεί πλήρως το σύνολο του ηλεκτρο- 
μηχανολογικού εξοπλισμού του συνεργείου. 

4.2 Η διαχείριση (α) υλικών και εξοπλισμού που μετά 
την παύση λειτουργίας του συνεργείου αποτελούν 
απόβλητα, (β) τυχόν υπολειμματικών ποσοτήτων καυ¬ 
σίμων, αποβλήτων λιπαντικών ελαίων, υγρών φρένων, 
αντιψυκτικών υγρών, κλπ, (γ) αποβλήτων των συστη¬ 
μάτων επεξεργασίας υγρών αποβλήτων και (δ) λοιπών 
αποβλήτων, να πραγματοποιηθεί ανάλογα με την περί¬ 
πτωση σύμφωνα με τα οριζόμενα στις κοινή υπουργική 
απόφαση 50910/2727/2003 (Β' 1909), κοινή υπουργική 
απόφαση 13588/725/2006 (Β' 383), κοινή υπουργική από¬ 
φαση 8668/2007 (Β'287) καθώς και στους Ν. 2939/2001 
(Α' 179) και Ν. 4042/2012 (Α' 24), όπως εκάστοτε ισχύουν. 

ΠΑΡΑΡΤΗΜΑ Γ2 

ΠΡΟΤΥΠΕΣ ΠΕΡΙΒΑΛΛΟΝΤΙΚΕΣ ΔΕΣΜΕΥΣΕΙΣ 
ΛΙΠΑΝΤΗΡΙΩΝ ΟΧΗΜΑΤΩΝ 

1. ΓΕΝΙΚΕΣ ΔΕΣΜΕΥΣΕΙΣ 

Ο φορέας του έργου φέρει ακέραια την ευθύνη για 
την τήρηση των παρόντων Πρότυπων Περιβαλλοντικών 
Δεσμεύσεων (ΠΠΔ) έστω και αν μέρος ή το σύνολο των 
εργασιών κατασκευής ή λειτουργίας πραγματοποιού¬ 
νται από τρίτους. 

2. ΦΑΣΗ ΚΑΤΑΣΚΕΥΗΣ 

2.1 Κατά το σχεδίασμά και την κατασκευή του έργου, 
να τηρούνται οι όροι και οι προδιαγραφές του Π.Δ. 
455/1976 (Α' 169), όπως εκάστοτε ισχύει. 

2.2 Να εφαρμόζονται τα αναφερόμενα στις παρα¬ 
γράφους 2.1 (πλην του εδαφίου 2.1.1) έως και 2.4 του 
παραρτήματος Γ1. 

3. ΦΑΣΗ ΛΕΙΤΟΥΡΓΙΑΣ 

3.1 ΓΕΝΙΚΑ 

3.1.1 Κατά τη λειτουργία της δραστηριότητας, να τη¬ 
ρούνται οι όροι και οι προδιαγραφές του Π.Δ. 455/1976 
(Α' 169), όπως εκάστοτε ισχύει. 

3.1.2 Να εφαρμόζονται κατ’ αναλογία τα αναφερόμενα 
στα εδάφια 3.1.2 έως και 3.1.9 του παραρτήματος Γ1. 

3.2 ΑΕΡΙΕΣ ΕΚΠΟΜΠΕΣ 

3.2.1 Να εφαρμόζονται τα αναφερόμενα στο εδάφιο 

3.2.2 του παραρτήματος Γ1. 

3.3 ΧΡΗΣΗ ΝΕΡΟΥ 

3.3.1 Να εφαρμόζονται τα αναφερόμενα στο εδάφιο 

3.3.1 του παραρτήματος Γ1. 

3.4 ΥΓΡΑ ΑΠΟΒΛΗΤΑ 

3.4.1 Να εφαρμόζονται κατ’ αναλογία τα αναφερόμενα 
στα εδάφια 3.5.1, 3.5.2, 3.5.4 έως και 3.5.9 του παραρτή¬ 
ματος Γ1. 

3.4.2 Η διαχείριση των Απόβλητων Λιπαντικών Ελαίων 
(ΑΛΕ), τα οποία εμπίπτουν στο πεδίο εφαρμογής του 
Ν. 2939/01 (Α' 179), όπως ισχύει, να γίνεται σύμφωνα με 
τις διατάξεις του παραπάνω νόμου, τις κανονιστικές 
πράξεις που έχουν εκδοθεί κατ’ εξουσιοδότηση αυτού 


και σύμφωνα με τις απαιτήσεις και προδιαγραφές των 
αντίστοιχων εγκεκριμένων από το ΥΠΕΚΑ συστημά¬ 
των εναλλακτικής διαχείρισης. Ειδικότερα, Τα ΑΛΕ να 
αποθηκεύονται προσωρινά σε στεγανά δοχεία με κα¬ 
πάκι ασφαλείας, τα οποία να φυλάσσονται εντός του 
γηπέδου/οικοπέδου της εγκατάστασης, σύμφωνα με 
τα προβλεπόμενα στην κοινή υπουργική απόφαση Η.Π. 
24944/1159/06 (Β' 791) όπως ισχύει και περιοδικά να πα- 
ραδίδονται, μέσω κατάλληλα αδειοδοτημένου συλλέκτη, 
σε εγκεκριμένο σύστημα εναλλακτικής διαχείρισης προς 
περαιτέρω επεξεργασία, με προτεραιότητα την αναγέν¬ 
νησή τους. Η διαχείρισή τους να γίνεται σύμφωνα με 
το Π.Δ. 82/2004 (ΦΕΚ 64/Α) όπως ισχύει. 

3.4.3 Η τάφρος αλλαγής λαδιών μεγάλων και βαρέων 
οχημάτων να είναι στεγανή και να διαθέτει κατάλλη¬ 
λη συλλεκτήρια διάταξη προκειμένου τα επιβαρυμένα 
όμβρια ύδατα να υφίστανται διαχείριση σύμφωνα με 
το εδάφιο 3.4.4. 

3.4.4 Για τη διαχείριση των υγρών αποβλήτων από τον 
καθαρισμό των χώρων του λιπαντηρίου (εφόσον γίνεται 
με τη χρήση νερού) καθώς και των τυχόν επιβαρυμένων 
όμβριων υδάτων να εφαρμόζονται κατ’ αναλογία τα 
οριζόμενα στο εδάφιο 3.5.8 του παραρτήματος Γ1. 

3.5 ΣΤΕΡΕΑ ΑΠΟΒΛΗΤΑ 

3.5.1 Να εφαρμόζονται κατ’ αναλογία τα αναφερόμενα 
στα εδάφια 3.6.1 έως και 3.6.3, 3.6.9 και 3.6.10 του πα¬ 
ραρτήματος Γ1. 

4. ΠΑΥΣΗ ΛΕΙΤΟΥΡΓΙΑΣ ΤΗΣ ΔΡΑΣΤΗΡΙΟΤΗΤΑΣ 

4.1 Να εφαρμόζονται κατ’ αναλογία τα αναφερόμενα 
στις παραγράφους 4.1 και 4.2. 

ΠΑΡΑΡΤΗΜΑ Γ3 

ΠΡΟΤΥΠΕΣ ΠΕΡΙΒΑΛΛΟΝΤΙΚΕΣ ΔΕΣΜΕΥΣΕΙΣ 
ΠΛΥΝΤΗΡΙΩΝ ΟΧΗΜΑΤΩΝ 

1. ΓΕΝΙΚΕΣ ΔΕΣΜΕΥΣΕΙΣ 

Ο φορέας του έργου φέρει ακέραια την ευθύνη για 
την τήρηση των παρόντων Πρότυπων Περιβαλλοντικών 
Δεσμεύσεων (ΠΠΔ) έστω και αν μέρος ή το σύνολο των 
εργασιών κατασκευής ή λειτουργίας πραγματοποιού¬ 
νται από τρίτους. 

2. ΦΑΣΗ ΚΑΤΑΣΚΕΥΗΣ 

2.1 Κατά το σχεδίασμά και την κατασκευή του έργου, 
να τηρούνται οι όροι και οι προδιαγραφές του Π.Δ. 
455/1976 (Α' 169), όπως εκάστοτε ισχύει. 

2.2 Να εφαρμόζονται τα αναφερόμενα στις παρα¬ 
γράφους 2.1 (πλην του εδαφίου 2.1.1) έως και 2.4 του 
παραρτήματος Γ1. 

3. ΦΑΣΗ ΛΕΙΤΟΥΡΓΙΑΣ 

3.1 ΓΕΝΙΚΑ 

3.1.1 Κατά τη λειτουργία της δραστηριότητας, να τη¬ 
ρούνται οι όροι και οι προδιαγραφές του Π.Δ. 455/1976 
(Α' 169), όπως εκάστοτε ισχύει. 

3.1.2 Να εφαρμόζονται κατ’ αναλογία τα αναφερόμενα 
στα εδάφια 3.1.2 έως και 3.1.9 του παραρτήματος Γ1. 

3.2 ΑΕΡΙΕΣ ΕΚΠΟΜΠΕΣ 

3.2.1 Να εφαρμόζονται τα αναφερόμενα στο εδάφιο 

3.2.2 του παραρτήματος Γ1. 

3.3 ΧΡΗΣΗ ΝΕΡΟΥ 

3.3.1 Να εφαρμόζονται τα αναφερόμενα στο εδάφιο 

3.3.1 του παραρτήματος Γ1. 

3.4 ΘΟΡΥΒΟΣ & ΔΟΝΗΣΕΙΣ 

3.4.1 Να εφαρμόζονται κατ’ αναλογία τα αναφερόμενα 
στα εδάφια 3.4.1 και 3.4.2 του παραρτήματος Γ1. 

3.5 ΥΓΡΑ ΑΠΟΒΛΗΤΑ 

3.5.1 Να εφαρμόζονται κατ’ αναλογία τα αναφερό- 
μενα στα εδάφια 3.5.1, 3.5.2 και 3.5.4 έως και 3.5.7 του 
παραρτήματος Γ1. 

3.5.2 Να γίνεται παρακολούθηση της κατανάλωσης 
νερού και τακτικός έλεγχος του δικτύου υδροδότησης 
του πλυντηρίου και να επιδιορθώνεται άμεσα οιαδήποτε 
βλάβη προς αποφυγή απωλειών νερού. 

3.5.3 Να χρησιμοποιείται εξοπλισμός πλύσης των οχη¬ 
μάτων που διασφαλίζει τον περιορισμό της κατανάλω¬ 
σης νερού, η λειτουργία του οποίου να προσαρμόζεται 
στις ανάγκες πλύσης κάθε οχήματος. 

3.5.4 Στην περίπτωση που το πλυντήριο διαθέτει σύ¬ 
στημα ανακύκλωσης του νερού πλύσης των οχημάτων, 
το σύστημα αυτό να ελέγχεται, να καθαρίζεται και να 
συντηρείται σε τακτικά χρονικά διαστήματα ώστε να εξα¬ 
σφαλίζεται η διαρκής και απρόσκοπτη λειτουργία του. 

3.5.5 Για τη διαχείριση των υγρών αποβλήτων από το 
πλύσιμο των οχημάτων να εφαρμόζονται κατ’ αναλογία 
τα οριζόμενα στο εδάφιο 3.5.8 του παραρτήματος Γ1. 

3.6 ΣΤΕΡΕΑ ΑΠΟΒΛΗΤΑ 

3.6.1 Να εφαρμόζονται κατ’ αναλογία τα αναφερό- 
μενα στα εδάφια 3.6.1 έως και 3.6.3, 3.6.9 και 3.6.10 του 
παραρτήματος Γ1. 


4. ΠΑΥΣΗ ΛΕΙΤΟΥΡΓΙΑΣ ΤΗΣ ΔΡΑΣΤΗΡΙΟΤΗΤΑΣ 

4.1 Να εφαρμόζονται κατ’ αναλογία τα αναφερόμενα 
στις παραγράφους 4.1 και 4.2. 

Αρθρο 9 

Ηλεκτρονική διαχείριση ΠΠΔ 

Οι διαδικασίες της παρούσας κοινής υπουργικής από¬ 
φασης δύνανται να πραγματοποιηθούν ηλεκτρονικά 
μετά την εφαρμογή των προβλεπόμενων στο άρθρο 
18 του Ν. 4014/2011.» 

Αρθρο 10 
Έναρξη Ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση να δημοσιευθεί στην Εφημερίδα της Κυ¬ 
βερνήσεως. 

Αθήνα, 26 Σεπτεμβρίου 2013 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΥΠΟΔΟΜΩΝ, ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 

ΜΕΤΑΦΟΡΩΝ ΚΑΙ ΔΙΚΤΥΩΝ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΜΙΧΑΗΛ ΠΑΠΑΔΟΠΟΥΛΟΣ ΙΩΑΝΝΗΣ ΜΑΝΙΑΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή; 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε ίίορφιί ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΓΟπη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 ί ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεταισε όλες τις Δημόσιες Οικονομικές Υπηρεσίες(Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήϋρ://νννννν.β1.9Γ - β-ιτ)3ΐΙ: ννβόπΐ3δΙβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












































































